2. ลักษณะการประกอบธุรกิจ

ความเป็นมา

บริษัท โมเดอร์นโฮม ดีเวลลอปเม้นท์ จำกัด (มหาชน) เดิมชื่อ บริษัท เอ็ม เฮ้าส์ซิ่ง จำกัด
และบริษัท โมเดอร์นโฮม คอนสตรัคชั่น จำกัด (ตามลำดับ) ก่อตั้งขึ้นเมื่อวันที่ 15 มิถุนายน 2530
โดย ดร.ถนอม อังคณะวัฒนา และทีมงานบริหาร ด้วยทุนจดทะเบียนเริ่มแรก 1 ล้านบาท
แบ่งเป็นหุ้นสามัญจำนวน 10,000 หุ้น มูลค่าที่ตราไว้ หุ้นละ 100 บาท
มีวัตถุประสงค์เพื่อทำธุรกิจรับสร้างบ้านให้กับบุคคลทั่วไป ในเขตกรุงเทพมหานคร และปริมณฑล
ต่อมาในปี 2533 บริษัท โมเดอร์นโฮม ดีเวลลอปเม้นท์ จำกัด (มหาชน)
ได้ขยายธุรกิจไปทางด้านการพัฒนาอสังหาริมทรัพย์
ตลอดจนร่วมเป็นผู้บริหารในโครงการพัฒนาอสังหาริมทรัพย์หลายโครงการ ในปี 2535
ได้เริ่มดำเนินโครงการโมเดอร์นโฮม ทาวเวอร์ ดิเอ็กซคลูซีฟ เพลส
ตั้งอยู่บนถนนรัชดาภิเษกสายใน เขตยานนาวา รูปแบบของโครงการประกอบด้วย 2 อาคาร คือ
อาคารชุดพักอาศัย สูง 33 ชั้นเพื่อขาย และอาคารสำนักงานสูง 10
ชั้นเพื่อให้เช่าและเป็นสำนักงานใหญ่ของบริษัทในปัจจุบัน ในปี 2536
บริษัทได้แปรสภาพจากบริษัทจำกัดเป็นบริษัทมหาชนจำกัด
เพื่อวัตถุประสงค์ในการเสนอขายหุ้นให้กับประชาชนทั่วไป
และเข้าจดทะเบียนในตลาดหลักทรัพย์แห่งประเทศไทย โดยได้เปลี่ยนชื่อเป็นบริษัท โมเดอร์นโฮม
ดีเวลลอปเม้นท์ จำกัด (มหาชน)

บริษัท โมเดอร์นโฮม ดีเวลลอปเม้นท์ จำกัด (มหาชน)
มีการเปลี่ยนแปลงและพัฒนาการที่สำคัญในระยะ 5 ปี ที่ผ่านมา ดังนี้

พฤษภาคม 2537 ร่วมลงทุนในบริษัท เรมิเทค จำกัด
ซึ่งดำเนินธุรกิจผลิตและจำหน่ายปูนฉาบสำเร็จรูป โดยสัดส่วนการลงทุนเท่ากับร้อยละ 12.5

สิงหาคม 2537 บริษัทได้เพิ่มทุนชำระแล้วจาก 520 ล้านบาทเป็น 620 ล้านบาท โดยเพิ่มทุนจำนวน
10 ล้านหุ้น เสนอขายให้กับประชาชนทั่วไป ในราคา หุ้นละ 78 บาท

ตุลาคม 2537 บริษัทได้รับพิจารณาให้เป็นบริษัทจดทะเบียนในตลาดหลักทรัพย์แห่งประเทศไทย
เมื่อวันที่ 5 ตุลาคม 2537

ตุลาคม 2537 บริษัทได้เข้าร่วมลงทุน ถือหุ้นในบริษัท ไทย แอ็กโกร เอ็กซเชนจ์ จำกัด ซึ่งเดิมชื่อ
บริษัท โมเดอร์นโฮม ซิตี้ จำกัด ดำเนินธุรกิจทางด้านตลาดกลางค้าส่งผลิตผลเกษตร
โดยสัดส่วนการลงทุนเท่ากับร้อยละ 70 มีมูลค่าเงินลงทุน 280 ล้านบาท ณ มิถุนายน 2538
บริษัทได้ลดสัดส่วนการลงทุนเป็นร้อยละ 19.90 และต่อมาบริษัท ไทย แอ็กโกร เอ็กซเชนจ์ จำกัด
ได้เพิ่มทุนเรียกชำระเป็น 1,500 ล้านบาท และปัจจุบันได้เพิ่มทุนเรียกชำระเป็น 2,000 ล้านบาท
ปัจจุบันบริษัทถือหุ้นร้อยละ 14.49

กุมภาพันธ์ 2538 บริษัทได้ลงทุนในหุ้นสามัญบริษัท เอส.พี.แอล ดีเวลล็อปเม้นท์ จำกัด
ซึ่งดำเนินธุรกิจพัฒนาอสังหาริมทรัพย์ โดยมีสัดส่วนการลงทุนร้อยละ 99.99 มูลค่าเงินลงทุน 86.22
ล้านบาท

ธันวาคม 2538 บริษัทได้ออกหุ้นกู้ M-HOME ครั้งที่ 1 ครบกำหนดไถ่ถอนปี 2543 ชนิดระบุชื่อผู้ถือ
ไม่ด้อยสิทธิและไม่มีหลักประกัน จำนวน 1,000,000 หน่วย มูลค่าที่ตราไว้หน่วยละ 1,000 บาท
รวมมูลค่า 1,000,000,000 บาท ในอัตราดอกเบี้ย 13.375% ต่อปี สิ้นสุด 26 ธันวาคม 2543
โดยเสนอขายแก่ นักลงทุนประเภทสถาบัน 17 ประเภท

กรกฎาคม 2539 บริษัทได้ลงทุนในหุ้นสามัญบริษัท บิลเลี่ยน บิลดิ้ง จำกัด
ซึ่งดำเนินธุรกิจพัฒนาอสังหาริมทรัพย์ โดยมีสัดส่วนการลงทุนร้อยละ 70 มูลค่าเงินลงทุน 280
ล้านบาท

ตุลาคม 2539 บริษัทได้ย้ายที่อยู่มาที่ 149 อาคารโมเดอร์นโฮม ทาวเวอร์ ถนนนนทรี
แขวงช่องนนทรี เขตยานนาวา กรุงเทพมหานคร 10120 โทรศัพท์ 681-0800

ตุลาคม 2539 บริษัทได้ออกหุ้นกู้ M-HOME (ครั้งที่ 2) ครบกำหนดไถ่ถอนปี 2542 ชนิดระบุชื่อผู้ถือ
มีประกันและมีผู้แทนผู้ถือหุ้นกู้ จำนวน 700,000 หน่วย มูลค่าที่ตราไว้หน่วยละ 1,000 บาท
รวมมูลค่า 700,000,000 บาท ในอัตราดอกเบี้ย MLR+1.25 %ต่อปี สิ้นสุด 28 ตุลาคม 2542
โดยเสนอขายแก่นักลงทุนประเภทสถาบัน 17 ประเภท

กันยายน 2541 บริษัท บิ๊ก ดีเวลลอปเม้นท์ จำกัด ได้เพิ่มทุนจาก 500 ล้านบาท เป็น 750
ล้านบาท โดยออกหุ้นสามัญใหม่ 25 ล้านหุ้น มูลค่าที่ตราไว้หุ้นละ 10 บาท
ออกเสนอขายในราคาหุ้นละ 10 บาท (Book value ณ 31 ธันวาคม 2541 หุ้นละ 8.13 บาท)
M-HOME ไม่สามารถเพิ่มทุนในสัดส่วนเดิมได้ เนื่องจากต้องใช้เงินลงทุนเป็นจำนวนมาก
บริษัทไม่สามารถจัดสรรเงินลงทุนได้ในสถานการณ์นั้น จึงทำให้อัตราการถือหุ้นลดลงจากร้อยละ 55
เป็นร้อยละ 36.67 หุ้นเพิ่มทุนที่ผู้ถือหุ้นเดิมสละสิทธิ์ได้แสนอขายให้แก่บริษัท ลัคกี้ยูเนี่ยนบิสซิเนส
จำกัด ซึ่งไม่มีความสัมพันธ์กับบริษัทฯ ผู้บริหาร
ผู้ถือหุ้นและบุคคลที่มีผลประโยชน์ร่วมของบุคคลดังกล่าว ณ 31 ธันวาคม 2541

กันยายน 2541 บริษัท เซ็นเตอร์ ดีไซน์ จำกัด ได้เพิ่มทุนจาก 1 ล้านบาท เป็น 36 ล้านบาท
โดยออกหุ้นสามัญใหม่ 3.5 แสนหุ้น มูลค่าที่ตราไว้หุ้นละ 100 บาท ออกเสนอขายในราคาหุ้นละ
100 บาท (ณ 31 ธันวาคม 2541 Book value หุ้นละ 145.10 แต่ ณ 31 ธันวาคม 2542
Book value ติดลบ) M-HOME ไม่สามารถเพิ่มทุนในสัดส่วนเดิมได้
เนื่องจากต้องใช้เงินลงทุนเป็นจำนวนมาก บริษัทไม่สามารถจัดสรรเงินลงทุนได้ในสถานการณ์นั้น
ก่อนเพิ่มทุน M-HOME ถือหุ้นร้อยละ 99.94 หลังเพิ่มทุน M-HOME ถือหุ้นร้อยละ 30.55
ส่วนหุ้นที่ผู้ถือหุ้นเดิมสละสิทธิได้ขายให้แก่บริษัท โมทีฟ โฮลดิ้ง จำกัด ร้อยละ 69.44
(กรรมการของบริษัท โมทีฟ โฮลดิ้ง จำกัด มี 1 ท่าน คือ นายทูล อุปชัย ผู้ถือหุ้นรายใหญ่ มี 1
ราย คือ นายทูล อุปชัย) ซึ่งไม่มีความสัมพันธ์กับบริษัทฯ ผู้บริหาร
ผู้ถือหุ้นและบุคคลที่มีผลประโยชน์ร่วมของบุคคลดังกล่าว

กันยายน 2541 บริษัท องครักษ์ก่อสร้าง จำกัด ได้เพิ่มทุนจาก 1 ล้านบาท เป็น 160 ล้านบาท
โดยออกหุ้นสามัญใหม่ 1.59 ล้านหุ้น มูลค่าที่ตราไว้หุ้นละ 100 บาท ออกเสนอขายในราคาหุ้นละ
100 บาท (ณ 31 ธันวาคม 2541 Book value หุ้นละ 49.67 บาท) ก่อนเพิ่มทุน บริษัท
เซ็นเตอร์ ดีไซน์ จำกัด ถือหุ้นร้อยละ 9 บริษัท กิตติกร เรียลเอสเตท จำกัด ถือหุ้นร้อยละ 90.95
หลังเพิ่มทุนบริษัท เซ็นเตอร์ ดีไซน์ จำกัด ถือหุ้นร้อยละ 6.31 บริษัท กิตติกร เรียลเอสเตท จำกัด
ถือ หุ้นร้อยละ 78.07 และบริษัท บิ๊ก ดีเวลลอปเม้นท์ จำกัด ถือหุ้นร้อยละ 15.63
(ผู้ถือหุ้นรายใหญ่ของบริษัท บิ๊ก ดีเวลลอปเม้นท์ จำกัด มี 2 ราย คือ บริษัท โมเดอร์นโฮม
ดีเวลลอปเม้นท์ จำกัด และ บริษัท ลัคกี้ ยูเนี่ยน บิสซิเนส จำกัด กรรมการของบริษัท บิ๊ก
ดีเวลลอปเม้นท์ จำกัด มี 5 ท่าน คือนายรัตน์ ด่านกุล, นายศิริวัฒน์ พรหมวงศ์, นายอนุทิน
ทองจันทร์,นายสายัณห์ มั่นเหมาะ และนายบุญชัย เจริญรัตน์) ทั้งนี้การที่บริษัท เซ็นเตอร์ดีไซน์
จำกัด และ บริษัท กิตติกร เรียลเอสเตท จำกัดไม่รักษาสัดส่วนในการถือหุ้น เนื่องจากบริษัทกิตติกร
ถือหุ้นค่อนข้างมากอยู่ ส่วนเซ็นเตอร์ดีไซน์ สัดส่วนการถือหุ้นมิได้เปลี่ยนแปลงไปมาก

กันยายน 2541 บริษัท กิตติกร เรียลเอสเตท จำกัด ได้เพิ่มทุนจาก 80 ล้านบาท เป็น 454
ล้านบาท โดยออกหุ้นสามัญใหม่ 3.74 ล้านหุ้น มูลค่าที่ตราไว้หุ้นละ 100 บาท
ออกเสนอขายในราคาหุ้นละ 100 บาท (ณ 31 ธันวาคม 2541 Book value หุ้นละ 14.09
บาท) ก่อนเพิ่มทุนบริษัท เซ็นเตอร์ ดีไซน์ จำกัด ถือหุ้นร้อยละ 9 บริษัท องครักษ์ก่อสร้าง จำกัด
ถือหุ้นร้อยละ 91 หลังเพิ่มทุนบริษัท เซ็นเตอร์ ดีไซน์ จำกัด ถือหุ้นร้อยละ 7.09 บริษัท
องครักษ์ก่อสร้าง จำกัด ถือหุ้นร้อยละ48.85 และบริษัท บิ๊ก ดีเวลลอปเม้นท์ จำกัด ถือหุ้นร้อยละ
44.05 (ผู้ถือหุ้นรายใหญ่ของ บริษัท บิ๊ก ดีเวลลอปเม้นท์ จำกัด มี 2 ราย คือ บริษัท
โมเดอร์นโฮม ดีเวลลอปเม้นท์ จำกัด และ บริษัท ลัคกี้ ยูเนี่ยน บิสซิเนส จำกัด กรรมการ มี 5
คน คือ นายรัตน์ ด่านกุล, นายศิริวัฒน์ พรหมวงศ์, นายอนุทิน ทองจันทร์,นายสายัณห์ มั่นเหมาะ
และนายบุญชัย เจริญรัตน์) ทั้งนี้การที่บริษัท เซ็นเตอร์ดีไซน์ จำกัด ไม่รักษาสัดส่วนเดิม
เนื่องจากสัดส่วนใหม่ใกล้เคียงกับสัดส่วนเดิม ส่วนบริษัท องครักษ์ ก่อสร้าง จำกัด
ได้สละสิทธิ์ส่วนให้บริษัท บิ๊ก ดีเวลลอปเม้นท์ จำกัด เนื่องจาก ผู้ถือหุ้นรายใหม่ของบิ๊ก
ดีเวลลอปเม้นท์ จำกัด ต้องการสักภาพในการพัฒนาที่ดินของบริษัทกิตติกร เรียลเอสเตท จำกัด

ธันวาคม 2541 บริษัทได้ขายหุ้นสามัญทั้งหมดของบริษัทย่อยจำนวน 4 แห่ง ได้แก่ บริษัท สุขุมวิท 49
เอสเตท จำกัด, บริษัท สุขุมวิท 77 เรียลเอสเตท จำกัด, บริษัท โมเดอร์นโฮม เซ็นเตอร์ 1991
จำกัด และบริษัท เอ็ม แอล ดี จำกัด ให้แก่บริษัท บี.เอส. แอนด์ คิง บิสซิเนส จำกัด
ซึ่งไม่มีความสัมพันธ์กับบริษัท สาเหตุที่ขายเนื่องจากผลประกอบการไม่ดีเท่าที่ควร
เพราะได้รับผลกระทบจากภาวะเศรษฐกิจ และเพื่อเป็นการลดภาระการดำเนินงานของบริษัท

สิงหาคม 2543 บริษัท โมเดอร์นโฮม ดีเวลลอปเม้นท์ จำกัด (มหาชน)
ได้ยื่นคำร้องต่อศาลล้มละลายกลางเพื่อขอฟื้นฟูกิจการ

กันยายน 2543 ศาลล้มละลายกลางได้มีคำสั่งให้ฟื้นฟูกิจการของบริษัทฯ และแต่งตั้ง บริษัท
โมเดอร์น โฮม แพลนเนอร์ จำกัด เป็นผู้ทำแผนฟื้นฟูกิจการ โดยมีอำนาจหน้าที่ในการจัดการกิจการ
ทรัพย์สิน และบรรดาสิทธิตามกฎหมายของผู้ถือหุ้นของ บริษัท โมเดอร์นโฮม ดีเวลลอปเม้นท์ จำกัด
(มหาชน) ยกเว้นสิทธิที่จะได้รับเงินปันผล ซึ่งผู้ทำแผนอยู่ระหว่างจัดทำแผนปรับโครงสร้างหนี้
และฟื้นฟูกิจการเพื่อเสนอผ่านความเห็นชอบต่อเจ้าหนี้และศาลล้มละลายกลาง

กันยายน 2544 ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ และแต่งตั้ง บริษัท
โมเดอร์น โฮม แพลนเนอร์ จำกัด เป็นผู้บริหารแผน และปรับโครงสร้างหนี้ของบริษัทฯ

ลักษณะการประกอบธุรกิจ

ธุรกิจหลักในปัจจุบันของบริษัท โมเดอร์นโฮม ดีเวลลอปเม้นท์ จำกัด (มหาชน) และบริษัทย่อย
สามารถจำแนกได้เป็น 2 ประเภท คือ ธุรกิจพัฒนาอสังหาริมทรัพย์ และรับเหมาก่อสร้าง
โดยด้านการพัฒนาอสังหาริมทรัพย์จะมีทั้งในรูปแบบอาคารพาณิชย์ ทาวน์เฮ้าส์ คลัสเตอร์เฮ้าส์
อาคารชุดพักอาศัย และอาคารสำนักงาน